มีอาการตกขาวมาตลอด เจ็บท้องบ้างไม่เจ็บบาง แต่เป็นตกขาวตลอดและบางครั้งเจ็บท้องน้อยด้านล่างมาก เจ็บเวลามีเพศสัมพันธุ์ มีเลือดออกบ้างบางครั้ง เกิดจากอุ่งเชิงกรานอับเสบหรือป่าว ค่ะ
สวัสดีค่ะ การวินิจฉัยที่เป็นไปได้-อวัยวะภายในอุ้งเชิงกรานอักเสบอาจทำให้มีตกขาวผิดปกติ มีไข้ ปวดหน่วงท้องน้อย-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด-กระเพาะปัสสาวะอักเสบ อาจมีปัสสาวะแสบขัดหรือปัสสาวะมีเลือดปนด้วยได้หากปวดหน่วงท้องน้อยมากร่วมด้วยกับมีตกขาวผิดปกติ จะนึกถึงกลุ่มโรคอวัยวะภายในอุ้งเชิงกรานอักเสบมากที่สุด ซึ่งควรไปพบสูตินรีแพทย์เพื่อตรวจอย่างละเอียดอีกครั้ง การรักษาคือการให้ยาฆ่าเชื้อค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด ไข้สูง ปวดหน่วงท้องน้อยมาก ควรรีบไปพบแพทย์